Priekšlikums Padomes lēmums, ar ko nosaka Kopienas nostāju Antarktikas ūdeņu dzīvo resursu aizsardzības komisijā /* COM/2009/0485 galīgā redakcija */





[pic] | EIROPAS KOPIENU KOMISIJA | Briselē, 21.9.2009 COM(2009) 485 galīgā redakcija Priekšlikums PADOMES LĒMUMS, ar ko nosaka Kopienas nostāju Antarktikas ūdeņu dzīvo resursu aizsardzības komisijā PASKAIDROJUMA RAKSTS Saskaņā ar EK līguma 300. panta 2. punkta otro daļu lēmums par nostāju, kura Kopienas vārdā paužama reģionālajās zvejniecības pārvaldības organizācijās, kad tām jāpieņem lēmumi ar juridiskām sekām, izņemot šo organizāciju institucionālo sistēmu papildinošos vai grozošos lēmumus, jāpieņem Padomei ar kvalificētu balsu vairākumu, pamatojoties uz Komisijas priekšlikumu. Ņemot vērā šo pienākumu, kā arī līdzīgus Padomes lēmumus un Eiropas Komisijas priekšlikumus saistībā ar citām reģionālām zivsaimniecības pārvaldības organizācijām, Eiropas Komisija iesniedz šo lēmuma priekšlikumu, lai noteiktu Kopienas nostāju Antarktikas ūdeņu dzīvo resursu aizsardzības komisijā. Konsekvences labad šajā priekšlikumā ievērota tā pati pieeja, kas attiecībā uz citām reģionālajām zvejniecības pārvaldības organizācijām. Priekšlikums PADOMES LĒMUMS, ar ko nosaka Kopienas nostāju Antarktikas ūdeņu dzīvo resursu aizsardzības komisijā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punkta otro daļu, ņemot vērā Komisijas priekšlikumu, tā kā: (1) EK līguma 33. pants saistībā ar tā 32. pantu paredz, ka viens no kopējās zivsaimniecības politikas mērķiem ir nodrošināt piedāvājuma pieejamību. Regulā (EK) Nr. 2371/2002[1] noteikts, ka Kopiena, veicot pasākumus, kas paredzēti, lai aizsargātu un saglabātu ūdeņu dzīvos resursus, īsteno piesardzīgu pieeju, lai nodrošinātu ilgtspējīgu šo resursu izmantošanu un samazinātu zvejas darbību ietekmi uz jūras ekosistēmām. Turklāt regula paredz, ka Kopienas mērķis ir pakāpeniski ieviest uz ekosistēmu orientētu pieeju zivsaimniecības pārvaldībā un veicināt efektīvas zvejas darbības ekonomiski stabilā un konkurētspējīgā zvejniecības un akvakultūras nozarē, nodrošinot pietiekami augstu dzīves līmeni tiem, kas ir atkarīgi no zvejas darbībām, un ņemot vērā patērētāju intereses. (2) Eiropas Kopiena, kā arī Beļģija, Bulgārija, Somija, Francija, Vācija, Grieķija, Itālija, Nīderlande, Polija, Spānija, Zviedrija un Apvienotā Karaliste ir 1982. gada Konvencijas par Antarktikas ūdeņu dzīvo resursu saglabāšanu Līgumslēdzējas puses. Ar minēto konvenciju tika izveidota Antarktikas ūdeņu dzīvo resursu aizsardzības komisija ( CCAMLR ), kura, pamatojoties uz zinātniskiem pierādījumiem, vajadzības gadījumā pieņem pasākumus, lai pārvaldītu jūras ūdeņu dzīvos resursus apgabalā, par kuru tā ir atbildīga. Šie pasākumi ir paredzēti, lai nodrošinātu Antarktikas ūdeņu dzīvo resursu aizsardzību un racionālu izmantošanu. (3) Saskaņā ar EK līguma 300. panta 2. punkta otro daļu Kopienas nostāja struktūrās, kuras izveidotas ar reģionāliem zvejniecības nolīgumiem un kurām jāpieņem lēmumi ar juridiskām sekām (bet kas nemaina attiecīgajos nolīgumos noteikto institucionālo sistēmu), jāpieņem ar kvalificētu balsu vairākumu ar Padomes lēmumu, pamatojoties uz Komisijas priekšlikumu, IR NOLĒMUSI ŠĀDI. 1. pants Nostāja, kura Kopienas vārdā paužama Antarktikas ūdeņu dzīvo resursu aizsardzības komisijā, kad šai komisijai jāpieņem lēmumi ar juridiskām sekām, ir noteikta šā lēmuma pielikumā. 2. pants Padome, pamatojoties uz Komisijas priekšlikumu, vēlākais līdz Antarktikas ūdeņu dzīvo resursu aizsardzības komisijas gadskārtējai sanāksmei 2014. gadā novērtē un vajadzības gadījumā pārskata šā lēmuma pielikumā noteikto Kopienas nostāju. Briselē, Padomes vārdā — priekšsēdētājs PIELIKUMS Kopienas nostāja Antarktikas ūdeņu dzīvo resursu aizsardzības komisijā 1. PRINCIPI Saistībā ar CCAMLR Eiropas Kopiena: a) rīkojas saskaņā ar Kopienas izvirzītajiem mērķiem kopējās zivsaimniecības politikas satvarā, jo īpaši ievērojot piesardzības pieeju, lai nodrošinātu CCAMLR reglamentēto sugu ilgtspējīgu izmantošanu, veicinātu uz ekosistēmu vērstas pieejas pakāpenisku īstenošanu zvejniecības pārvaldības jomā un mazinātu zvejas darbību ietekmi uz jūras ekosistēmām, kā arī veicinot ekonomiski stabilu un konkurētspējīgu Kopienas zvejniecību, nodrošinot pietiekami augstu dzīves līmeni tiem, kuri ir atkarīgi no zvejas darbībām, un ievērojot patērētāju intereses; b) nodrošina, ka CCAMLR pasākumi ir saskaņā ar Antarktikas ūdeņu dzīvo resursu saglabāšanas konvencijas mērķiem; c) nodrošina, ka CCAMLR pasākumi ir saskaņā ar starptautiskajiem tiesību aktiem un jo īpaši ar noteikumiem, kas paredzēti ANO Jūras tiesību konvencijā, ANO nolīgumā attiecībā uz transzonālo zivju krājumu un tālu migrējošo zivju krājumu saglabāšanu un pārvaldību un Nolīgumā, lai veicinātu starptautisko saglabāšanas un pārvaldības pasākumu ievērošanu uz tāljūrā esošiem zvejas kuģiem; d) veicina nostāju saskaņotību reģionālajās zvejniecības pārvaldības organizācijās; e) tiecas panākt sinerģiju ar politiku, kuru Kopiena zivsaimniecības nozarē īsteno divpusējās attiecībās ar trešām valstīm, un nodrošina saskaņotību ar ārējo attiecību politiku; f) nodrošina Kopienas starptautisko saistību ievērošanu. 2. Vadlīnijas Eiropas Kopiena attiecīgā gadījumā cenšas atbalstīt CCAMLR šādu pasākumu pieņemšanā: a) aizsardzības un pārvaldības pasākumi attiecībā uz zvejas resursiem Konvencijas apgabalā, pamatojoties uz labāko zinātnisko informāciju, kas ir pieejama, tostarp KPN, ko piemēro sugām, kuras reglamentē CCAMLR . Vajadzības gadījumā, lai nepieļautu zvejas darbību pieaugumu, apsver īpašus pasākumus attiecībā uz pārzvejotiem krājumiem; b) uzraudzības, kontroles un pārraudzības pastiprināšana CCAMLR pārvaldības apgabalā, lai veicinātu atbilstību CCAMLR pasākumiem; c) pret NNN zvejas darbībām vērsto pasākumu pastiprināšana; d) aizsardzības pasākumu īstenošana attiecībā uz jutīgām jūras ekosistēmām CCAMLR pārvaldības apgabalā atbilstīgi ANO Ģenerālās asamblejas rezolūcijām; e) kopēju pieeju izstrāde, sadarbojoties ar citām reģionālajām zvejniecības pārvaldības organizācijām, tostarp Ziemeļrietumu Atlantijas zvejniecības organizāciju un Starptautisko Atlantijas tunzivju saglabāšanas komisiju; f) papildu tehniska rakstura pasākumi, pamatojoties uz CCAMLR zinātniskās komitejas ieteikumiem; g) CCAMLR turpmāka modernizācija pēc darbības pārskatīšanas. [1] OV L 358, 31.12.2002., 59. lpp.